OzLabs/hebrew-wiki-articles huggingface dataset:
ראש עיריית ניז'ני נובגורוד

בניין הדומה העירונית של ניז'ני נובגורוד
ראש עיריית ניז'ני נובגורוד (ברוסית: Мэр Нижнего Новгорода) הוא הפקיד הבכיר בעיר ניז'ני נובגורוד העומד בראש העיר ומנהל את עיריית ניז'ני נובגורוד. מאז 28 באוקטובר 2020, ראש העיר הוא יורי שלאבייב<ref></ref>.

מ-1991 עד 2010, הייתה מערכת חד-ראשית של סמכות מחוקקת ומבצעת. בין השנים 2010–2017 התחלקה הנהלת העיר בין שני תפקידים - ראש העיר, הממונה על הדומה העירונית, וראש האדמיניסטרציה של העיר.

ב־26 באוקטובר 2017 אושר חוק החזרת השיטה ה"חד-ראשית", במסגרתה ניחן גם ראש עיריית העיר בסמכויות ניהול ביצועיות<ref></ref>. בדצמבר 2017 החלה חזרה למערכת זו.<ref name=":0"></ref> תפקיד יו"ר הדומה העירונית שבוטל ב־2010, הוחזר.

אין בחירות ישירות לראשות העיר. הוא ממונה על פי החלטת הדומה העירונית, במהלך הצבעה סגורה של חבריה.

== ראשי העיר (מאז 1991) ==
{| class="standard"
!שנים
!ראש העיר
|-
! 1991—1994
| דמיטרי בדניאקוב
|-
! 1994—1997
| איוואן סקליארוב
|-
! 1997—1998
| ולדימיר גורין (ממלא מקום)
|-
! 1998
| אלכסנדר מלשקין (ממלא מקום)
|-
! 1998—2002
| יורי לבדב
|-
! 2002—2010
| ואדים בולבינוב
|-
! 2003
| א. מלשקין (ממלא מקום)
|-
! 2010—2015
| אולג סורוקין
|-
! 2015—2017
| איוואן קרנילין
|-
! 2017
| יליזבטה סולונצ'נקו
|-
! 2018—2020
| ולדימיר פאנוב
|-
! 2020—
| יורי שלאבייב
|}

== קישורים חיצוניים ==

* 

==הערות שוליים==

קטגוריה:ניז'ני נובגורוד
קטגוריה:מושלים וראשי עיריות ברוסיה
דוכן נשיקות

דוכן הנשיקות המתואר בקומיקס "Something The Matter" משנת 1921, ב"[[פופאי" מאת אלזי סיגר.]]
דוכן נשיקות היא אטרקציה, בדרך כלל בקרנבל, שבו האדם שמנהל את הדוכן מנשק אנשים אחרים, לעיתים קרובות כדי לגייס כספים לצדקה.<ref></ref>

== דוגמאות בולטות ==
בכנס ארצי של איגוד הספריות האמריקאי בדאלאס בשנת 1971, פעילת השוויון הלהט"בית ברברה גיטינגס איישה דוכן נשיקות תחת הכרזה "חבק הומוסקסואל", עם צד של "נשים בלבד" וצד של "גברים בלבד".<ref>Bullough, Vern, ed. (2002) Before Stonewall: Activists for gay and lesbian rights in historical context. Harrington Park Press; </ref><ref></ref> כשאף אחד לא ניצל את זה, היא ואלמה רוטסונג התנשקו מול מצלמות טלוויזיה מתגלגלות. בתיאור הצלחתו, אף על פי שרוב התגובה שלילית, אמרה גיטינגס, "היינו צריכות להשיג קהל. אז החלטנו, בואו נראה אהבה לסבית בשידור חי. הצענו בחינם - שימו לב, בחינם - נשיקות וחיבוקים חד מיניים. הרשו לי לומר לכם, המעברים היו מפוצצים, אבל אף אחד לא הגיע לתא כדי לקבל חיבוק חינם. אז חיבקנו ונישקנו אחת את השנייה. הוא הוצג פעמיים בחדשות הערב, פעם נוספת בבוקר. זה שם אותנו על המפה."<ref name="citypaper">Warner David. CityPaper.net. April 22–29, 1999; accessed November 4, 2007.</ref>

המוזיקאית האמריקאית מארני סטרן ניהלה דוכן נשיקות בכמה מההופעות שלה בשנת 2008.<ref></ref><ref></ref>

==קישורים חיצוניים==

== הערות שוליים ==

קטגוריה:נשיקות
טארקאן (יישוב)

טארקאן (בהונגרית: Tárkány) הוא כפר במחוז קומארום-אסטרגום, נפת קישבר.

== מיקום ==

טארקאן ממוקמת 24&nbsp;ק"מ דרומית מקומארום, ו-7 ק"מ מבאבולנה, בחלק המזרחי של המישור ההונגרי הקטן, סמוך לגבול המערבי של המחוז. ברחוב הראשי שלה, עובר כביש 8146 בכיוון צפון-דרום,

== היסטוריה ==

קבר בן אלפי השנים של אדם הקבור בתנוחה מקופלת שנמצא בפאתי היישוב, עם כלי האבן שנמצאו לידו, מעיד על כך שהאדם התיישב באזור זה כבר בתקופת המזוליתית. האזכור המתועד הראשון של היישוב הוא בתעודה משנת 1237 בצורת "טרקן". ניתן לייחס את השם לשם העצם tarqan, שפירושו משנה למלך. בשנת 1275 מוזכר היישוב באחת התעודות של מנזר פאנונהאלמה, ומשנת 1327 ניתן לאתר גם את האצילים שהיו בעליו.

בתקופה הטורקית גם טארקאן הפך לשממה לא מאוכלסת, אפילו ב-1672 נחשבה עדיין למקום לא מיושב. הכפר יושב מחדש ב-1684, רוב המתיישבים היו הונגרים קלוויניסטים שעברו לשטחו. מבנה הכנסייה הרומית-קתולית של הכפר נבנתה בשנת 1734 והכנסייה הקלוויניסטית בשנת 1800.

== אתרים בעלי חשיבות ==
* בית הכומר והקהילה הקתולית נבנה בשנת 1775 בסגנון צמה.
* מבנה הכנסייה הקתולית נבנה ב-1734 בסגנון הבארוק המאוחר.
* הכנסייה הקלוויניסטית של הכפר נבנתה ב-1790.

== ילידי המקום ==
* זולטאן ולנשטיין (בהונגרית: Wallenstein Zoltán; טארקאן, 19 בפברואר 1898 – בודפשט, 24 בספטמבר 1944) היה רב, הרב של קומארום, ואחר כך של פץ', דוקטור במדעי הרוח, סופר תאולוגי.

== קישורים חיצוניים ==

* 
* [http://www.tarkany.hu/ אתר האינטרנט של עיריית טארקאן]
* [http://utazom.com/vendegvaro/tarkany טארקאן באתר האינטרנט של ceļom.com]
* [http://www.muemlekem.hu/muemlek?helyseg_nev=T%E1rk%E1ny אנדרטאות של טארקאן]

קטגוריה:הונגריה: כפרים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
אגן אשטריי

אגן אשטריי (באנגלית: Ashtray Basin; מילולית: "עמק המאפרה") הוא אגן קטן באזור חוף סקוט של ארץ ויקטוריה שבאנטארקטיקה.

העמק ממום בסמוך לראשו של עמק ארנה.

גובהו של העמק 1,130 מטרים מעל פני הים.

== היסטוריה ==
=== גילוי האתר ===

העמק התגלה על ידי משלחת הסקר מטעם אוניברסיטת ניו סאות' ויילס, ממדינת ניו סאות' ויילס שבאוסטרליה, אשר חקרה אזור זה בעונת המחקר (הקיץ האנטארקטי) 1966 — 1967.

=== מקור השם ===

שמו של העמק ניתן לו על ידי משלחת הסקר.

זהו שם תיאורי: לעמק צורת מאפרה (באנגלית: Ashtray).

== לקריאה נוספת ==


<div class="mw-content-ltr">• Warren Dickinson, [http://nzetc.victoria.ac.nz/tm/scholarly/tei-VUW2001-02Anta-t1-g1-t2.html IMMEDIATE SCIENCE REPORT K047: Climate and Landscape History from shallow Drilling in the Dry Valleys 2001-02], Victoria University Antarctic Research Expedition Science and Logistics Reports 2001-02: VUWAE 46</div>

== קישורים חיצוניים ==
* [https://web.archive.org/web/20210602223459/https://geonames.usgs.gov/apex/f?p=gnispq:5:::NO::P5_ANTAR_ID:650 אגן אשטריי] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=562&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR אגן אשטריי] באתר הגאזט האנטארקטי המשווה SCAR של ממשלת אוסטרליה
* [https://geographic.org/geographic_names/antname.php?uni=650&fid=antgeo_101 תצלום לוויין של אזור אגן אשטריי]

== הערות שוליים ==

אשטריי
אשטריי
Wir lagen vor Madagaskar

Wir lagen vor Madagaskar, מגרמנית (מילולית: אנו שטים ממדגסקר) הוא שיר מלחים פופולרי בגרמניה ובאזורים דוברי גרמנית. השיר נכתב והולחן על ידי יוסט שאו בשנת 1934.

== מילות השיר ==
השיר מורכב משבעה בתים מתוכם בדרך כלל שרים ארבעה (תלוי בהתאם לגרסה) ועוסק בצוות ספינת מפרש שעלה על שרטון ונאלץ להתמודד עם מחלות וצמא:
{| cellpadding="5" align="center"
|-
! עברית !! גרמנית
|-
| <poem>אנו שטים ממדגסקר
והייתה לנו מגפה על הסיפון.
המים בקומקומים העכירו,
ויום יום אחד נפל המימה.

פזמון: אהוי, קמראדן, אהוי! אהוי!
להתראות, ילדה קטנה. להתראות! להתראות!

אנו שטים כבר ארבעה-עשר יום,
ואין רוח נושבת במפרשינו.
הצמא היה צרתנו הגדולה ביותר,
ואז עלינו על שרטון.

פזמון

הרב חובל, הוא היה הראשון,
אשר שתה מן המים האפורים.
המחלה, היא זו שגמרה אותו,
ואנו שחררנו אותו בקבורת מלחים.

פזמון

אנו שטים ממדגסקר
והייתה לנו מגפה על הסיפון.
המים בקומקומים העכירו,
ויום יום אחד נפל המימה.

פזמון
</poem>
| dir="ltr" | <poem>Wir lagen vor Madagaskar
und hatten die Pest an Bord.
In den Kesseln, da faulte das Wasser
und täglich ging einer über Bord.

Refrain: Ahoi Kameraden, ahoi, ahoi!
Leb wohl kleines Mädel, leb wohl, leb wohl!

Wir lagen schon vierzehn Tage
kein Wind, den die Segel uns pfiff.
Der Durst war die größte Plage
dann liefen wir alle auf ein Riff.

Refrain

Der lange Hein war der erste
er soff von dem faulen Naß.
Die Pest gab ihm das Letzte
und wir ihm ein Seemannsgrab.

Refrain

Wir lagen vor Madagaskar
und hatten die Pest an Bord.
In den Kesseln, da faulte das Wasser
und täglich ging einer über Bord.

Refrain
</div></poem>
|}

== רקע היסטורי ==
המילים מושרות במספר גרסאות. השיר נחשב בדרך כלל לשיר מלחים, אך נודע גם כשיר מסע בשנות ה-30.

מבחינת התוכן, השיר חופף לאירועים מתקופת מלחמת רוסיה-יפן. במסע תגבור לכוחות המזוינים הרוסים שנלכדו בלו'שונקואו, פלוגת האוקיינוס השקט הרוסית השנייה בפיקודו של אדמירל זינובי רוז'סטבנסקי, הפליגה מנמל ליבאו בלטביה (אז חלק של האימפריה הרוסית) במסלול דרך הים הצפוני וסביב אפריקה, ונאלצה להישאר בעל כורחה עקב תיקונים דחופים מול החוף הצפון-מערבי של מדגסקר ליד האי נוסי בי. בשיר, השורות מתייחסות לתקופה ("...ארבעה-עשר יום") ולנסיבות הנלוות (מחלה, מוות) תואמות עם האירועים. עם זאת, רבים מהחיילים הרוסים מתו, לא מ"מחלה", כאמור בשיר, אלא מטיפואיד, ונקברו בנוסי בי. אנדרטה רוסית להנצחת האירועים הוקמה מאוחר יותר ב-Hell Ville, בירתו הישנה של האי. עם זאת, אין ראיות חותכות לקשר.

== ראו גם ==
* מארש קניגרץ
* Schwarzbraun ist die Haselnuß
* היה זהו אדלווייס
== קישורים חיצוניים ==

* [https://ingeb.org/Lieder/wirlagen.html טקסט מלא]
* [https://www.lieder-archiv.de/wir_lagen_vor_madagaskar-notenblatt_300544.html תווים לנגינה]
* [https://www.br-klassik.de/programm/sendungen-a-z/mittagsmusik/mittagsmusik-extra-volkslieder-190.html פודקאסט על היסטוריית השיר] 
== הערות שוליים ==

קטגוריה:שירים בגרמנית
קטגוריה:מארש
אליסטר אוברים

אליסטר אוברים (בהולנדית: Alistair Overeem; נולד ב-17 במאי 1980) הוא לוחם אמנויות לחימה משולבות וקיקבוקסר הולנדי.

== קריירה==
אוברים הוא אלוף Strikeforce במשקל כבד לשעבר, DREAM ו-K-1, והספורטאי הראשון שהצליח להחחזיק בחגורות אליפות ב-MMA וקיקבוקסינג בו זמנית<ref>https://bleacherreport.com/articles/746492-strikeforce-results-alistair-overeem-a-great-fighter-or-just-overrated</ref>.

לאוברים יש ניצחונות על לוחמים מפורסמים כמו:פטר ארטס, באדר הארי, פבריציו ורדום, ג'וניור דוס סנטוס, ברוק לסנר.

אוברים הוא אלוף הגרנד פרי העולמי K-1 לשנת 2010.

==קישורים חיצוניים==

* 

==הערות שוליים==

קטגוריה:קיקבוקסרים
קטגוריה:לוחמי אמנויות לחימה משולבות
קטגוריה:הולנדים שנולדו ב-1980
פקונדו פריאס

פקונדו הרנן פריאס (נולד ב-28 באוגוסט 2002) הוא כדורגלן ארגנטינאי שמשחק כקשר התקפי במדי קולון.

== קריירת מועדונים ==
פאריאס התחיל את דרכו בקבוצת Escuela de Fútbol UNL, לפני שעבר לאקדמיה של קורינתיאנס סנטה פה.<ref></ref> בשנת 2015, פאראס עבר לקבוצת הנוער של מועדון אתלטיקו קולון. בנובמבר 2019 עבר הקשר לסגל הקבוצה הבוגרת של המועדון, לקראת משחק הבית בפרימרה דיוויזיון מול אתלטיקו טוקומן. הופעת הבכורה שלו הייתה כשהופיע בתשע עשרה הדקות האחרונות בתבוסה באצטדיון בריגדיר גנרל אסטניסלו לופז ב-2 בנובמבר לאחר שהחליף את מאורו דה לוז. פאריאס כבש שלושה שערים בשמונה משחקי גביע הליגה; מול דפנסה וחוסטיסיה, סנטרל קורדובה ואתלטיקו טוקומן.

== קריירה בנבחרת ==
ב-2015, פאריאס זומן לסגל נבחרת ארגנטינה עד גיל 15.<ref name="DF1"></ref> פאריאס זומן להתאמן עם הנבחרת עד גיל 17 ב-2019.<ref name="DF1" /><ref name="SM1"></ref><ref name="USF1"></ref><ref></ref>

== סטטיסטיקות קריירה ==
{| class="wikitable" style="text-align:center"
|+הופעות ושערים לפי מועדון, עונה וטורניר
! rowspan="2" | מועדון
! rowspan="2" | עונה
! colspan="3" | ליגה
! colspan="2" | גביע
! colspan="2" | גביע הליגה
! colspan="2" | טורנירים יבשתיים
! colspan="2" | אחר
! colspan="2" | סך הכל
|-
! ליגה
! הופעות
! שערים
! הופעות
! שערים
! הופעות
! שערים
! הופעות
! שערים
! הופעות
! שערים
! הופעות
! שערים
|-
| rowspan="4" | קולון
| 2019/20
| rowspan="4" | Primera División
| 2
| 0
| 0
| 0
| 0
| 0
| colspan="2" | —
| 0
| 0
| 2
| 0
|-
| 2020/21
| 8
| 3
| 0
| 0
| 0
| 0
| colspan="2" | —
| 0
| 0
| 8
| 3
|-
| 2021/22
| 22
| 0
| 2
| 0
| 17
| 4
| colspan="2" | —
| 0
| 0
| 45
| 8
|-
! סך הכל בקריירה
| 32
| 3
| 2
| 0
| 17
| 4
| 0
| 0
| 4
| 1
| 45
| 8
|-
|}

== קישורים חיצוניים ==

==הערות שוליים==

קטגוריה:כדורגלנים ארגנטינאים
קטגוריה:קשרי כדורגל ארגנטינאים
קטגוריה:סנטה פה (ארגנטינה): כדורגלנים
קטגוריה:כדורגלני אתלטיקו קולון
קטגוריה:כדורגלני אינטר מיאמי
קטגוריה:ספורטאים זרים בארצות הברית
קטגוריה:ארגנטינאים שנולדו ב-2002
ז'יל בארבייה

פּוֹל ז'יל בָּארְבְּיֶיה (בצרפתית: Paul Jules Barbier; 8 במרץ 1825 – 16 בינואר 1901) היה משורר, סופר ולבריתן אופרות, ששיתף פעולה לא פעם עם מישל קארה. הוא היה מוכר כפריזאי חובב בילויים ואיש ספר.

הלבריות שלו לאופרות שנשמרו עד היום (אלה שנכתבו בישתוף עם קארה מסומנות בכוכבית) הן:
* שארל גונו:
** "היונה", פאוסט (*) "הרופא בעל כורחו" (*), "פילמון ובאוקיס", "Polyeucte", "מלכת שבא" ו"רומיאו ויוליה" (*)
* ויקטור מאסה:
** "גלתיאה"
** "העונות" (*)
* ג'אקומו מאיירבר:
** "Le pardon de Ploërme" (עובד בהמשך בשם "דינורה"
* ז'אק אופנבאך:
** סיפורי הופמן
* קאמי סן-סאנס:
** "פעמוני ארג'נט"
* אמברואז תומא:
** "פרנצ'סקה דה רימיני" (*), "מיניון" (*), ו"המלט" (*)

כמו כן כתב לברית ל"La Guzla de l'Émir", אופרה קומיק בממערכה אחת מאת ז'ורז' ביזה. היא לא הוצגה מעולם וכנראה הושמדה.

בארבייה כתב את העלילה לבלט סילביה של ליאו דליב. שארל גונו כתב מוזיקה נלווית למחזה של בארבייה "ז'אן ד'ארק", והלברית לאופרה של צ'ייקובסקי העלמה מאורליאן מבוססת בחלקה על המחזה הזה.

== קישורים חיצוניים ==

* 

<div class="mw-content-ltr">
*[http://hdl.handle.net/1802/3968 Polyeucte : opéra in quatre actes / paroles de Jules Barbier et Michel Carré; partition, piano et chant réduite par H. Salomon, opera vocal scores with piano] from the Sibley Music Library Digital Score Collection
*[http://hdl.handle.net/1802/1082 Reine de Saba. Inspirez-moi, race divine. Vocal score. English & French] from the Sibley Music Library Digital Score Collection
</div>

==הערות שוליים==

קטגוריה:משוררים צרפתים
קטגוריה:סופרים צרפתים
קטגוריה:לבריתנים צרפתים
קטגוריה:צרפתים שנולדו ב-1825
קטגוריה:צרפתים שנפטרו ב-1901
צ'וטפוטי

צ'וטפוטי (בנגלי: চটপটি; באנגלית: Chotpoti) הוא תבשיל בנגלי חריף העשוי מתפוח אדמה ונפוץ במדינות תת-היבשת ההודית<ref></ref><ref></ref>.

התבשיל מורכב בעיקר מתפוחי אדמה, חומוס, בצל, צ'ילי וביצים, אך קיימות גרסאות נוספות עם עלי כוסברה, כמון, צ'אטני, תמרהינדי ופורי פריך<ref></ref><ref></ref>.

התבשיל נחשב למאכל רחוב נפוץ, טעמו חריף וחמצמץ ונהוג להגישו חם<ref></ref><ref></ref>.

== קישורים חיצוניים ==
* [https://khadizaskitchen.com/2014/11/30/chotpoti-and-fuchka-the-most-popular-street-food-in-bangladesh/ מתכון לתבשיל צ'וטפוטי], באתר Khadizaskitchen
* [https://www.banglarrannaghor.com/post/chotpoti-with-secret-spice-mix מתכון לתבשיל צ'וטפוטי], באתר Banglarrannaghor

== הערות שוליים ==

קטגוריה:המטבח הבנגלי
קטגוריה:המטבח האסייתי
קטגוריה:מאכלי תפוח אדמה
יום הנשיקות הבין-לאומי

יום הנשיקות הבין-לאומי או יום הנשיקות העולמי הוא חג רשמי הנחגג בכל שנה ב-6 ביולי.<ref name="Montgomery">Teri Greene, "Give Some Lip To All You'd Like", The Montgomery Advertiser (July 6, 2007), p. D1.</ref><ref name="Streator">"Grins and Groans", The Times-Press (Streator, Illinois, July 6, 2005), p. 4.</ref> מקורו של היום בבריטניה<ref name="Streator" /><ref></ref> והוא אומץ ברחבי העולם בתחילת שנות ה-2000.<ref name="Montgomery" />

תאריך אחר, 13 בפברואר, אופיין גם הוא כיום הנשיקות הבינלאומי, שחל בשבוע של יום ולנטיין.<ref></ref>

הרעיון מאחורי יום הנשיקה הבינלאומי הוא שאנשים רבים אולי שכחו את ההנאות הפשוטות הקשורות לנשיקה בפני עצמה, בניגוד לנשיקה רק כפורמליות חברתית בלבד או הקדמה לפעילויות אחרות.

==קישורים חיצוניים==

== הערות שוליים ==

קטגוריה:נשיקות
קטגוריה:אירועים בחודש יולי
צ'אט מסאלה

צ'אט מסאלה (בבנגלית: चाट मसाला; באנגלית: Chaat Masala) היא תערובת תבלינים המורכבת מ-8 תבלינים הנפוצים במדינות תת-היבשת ההודית<ref></ref><ref></ref>.

התערובת כוללת לרוב את התבלינים הבאים: אבקת מנגו מיובש, כמון, כוסברה, זנגביל מיובש, מלח, פלפל שחור, אספאוטידה, אבקת צ'ילי וגראם מסאלה<ref></ref><ref></ref>.

התבלין נחשב לנפוץ בהכנת תבשילים והוא מוסיף טעם חמוץ וחריף<ref></ref>.

== קישורים חיצוניים ==

* [https://cookli.co.il/recipes/צאט-מסאלה/ מתכון להכנת תערובת צ'אט מסאלה], באתר Cookli
* [https://kitchenread.com/recipes/תפוחי-אדמה-עם-צאט-מסאלה-צאטני-כוסברה-י/ תפוחי אדמה עם צ'אט מסאלה, צ'אטני כוסברה, יוגורט ותמרינדי], באתר Kitchenread

== הערות שוליים ==

קטגוריה:המטבח ההודי
קטגוריה:המטבח הבנגלי
קטגוריה:המטבח האסייתי
קטגוריה:תערובת תבלינים
ראש העיר של קינגסטאון

ראש העיר של קינגסטאון (באנגלית: Mayor of Kingstown) היא סדרת טלוויזיה אמריקאית מסוגת מותחן פשע שנוצרה על ידי טיילור שרידן ויו דילון. הסדרה עלתה בבכורה ב-14 בנובמבר 2021 בשירות הסטרימינג Paramount+ וכללה 10 פרקים.

בפרק הבכורה צפו כ-2.6 מיליון צופים באופן ליניארי - ורבים נוספים בדיגיטל. המספרים הפכו אותה אותה לסדרה המתוסרטת הנצפית ביותר של רשת Paramount מאז 2018.<ref></ref>

בפברואר 2022 הוכרז שהסדרה חודשה לעונה שנייה.<ref></ref>

בספטמבר 2023 חודשה הסדרה לעונה שלישית ועלתה לראשונה ב-2 ביוני 2024.

== עלילה ==
הסדרה עוקבת אחר משפחת מקלסקי החזקה, המתווכת בכוח בקינגסטאון, מישיגן, שם עסקי הכליאה הם התעשייה המשגשגת היחידה. בהתמודדות עם נושאים של גזענות מערכתית, שחיתות ואי שוויון, הסדרה מספקת מבט חד על הניסיון שלהם להביא סדר וצדק בעיירה שאין בה אף אחת מכל אלה.
== שחקנים ודמויות ==

== הפקה ==
הפרויקט הוכרז לראשונה בינואר 2020, כאשר רשת Paramount הזמינה את הסדרה.<ref></ref> עד פברואר 2021, הסדרה הועברה לשירות הסטרימינג Paramount+, כאשר ג'רמי רנר לוהק לככב בה.<ref></ref> בחודש שלאחר מכן, דיאן ויסט הצטרפה לצוות השחקנים,<ref></ref> עם אמה לירד, דרק ובסטר וטיילור הנדלי שלוהקו באפריל אותה שנה.<ref></ref><ref></ref><ref></ref> באוגוסט נודע שקייל צ'נדלר הצטרף לצוות השחקנים בעקבות פרסום פוסטר טיזר לסדרה,<ref></ref> בעוד איידן גילן והאמיש אלן-הדלי הצטרפו אף הם.<ref>[https://deadline.com/2021/08/mayor-of-kingstown-aidan-gillen-hamish-allan-headley-among-12-cast-in-taylor-sheridans-series-for-paramount-1234824602/ 'Mayor Of Kingstown': Aidan Gillen & Hamish Allan-Headley Among 12 Cast In Taylor Sheridan's Series For Paramount+]</ref>

הצילומים לעונה הראשונה התקיימו מ-17 במאי עד 4 באוקטובר 2021, בטורונטו.<ref></ref>

== קישורים חיצוניים ==
* 

==הערות שוליים==

קטגוריה:סדרות טלוויזיה על משפחות
קטגוריה:סדרות מתח אמריקאיות
קטגוריה:פרמאונט+: תוכניות וסדרות
קטגוריה:תוכניות טלוויזיה באנגלית
פאני פורי

פאני פורי או גולגאפה (בהינדי: पानी पूरी; באנגלית: Panipuri) הוא חטיף מטוגן ועגול הנחשב למאכל רחוב נפוץ במדינות תת-היבשת ההודית<ref></ref><ref></ref>.

החטיף מורכב מפורי חלול ועגול ככדור, המטוגן בשמן עמוק וממולא ברוטב אימלי פאני, צ'אטני, תמרהינדי, אבקת צ'ילי, צ'אט מסאלה, מחית תפוחי אדמה, בצל וחומוס<ref></ref>.

שמו של החטיף משתנה בהתאם לאזור ומוכר כפאני פורי במהרשטה, פאני פאטאשי בהריאנה, גול גאפה בצפון הודו, פולקי במדיה פארדש ופוצ'קה בבנגלדש<ref></ref>.

== קישורים חיצוניים ==

* [https://timeout.co.il/פאני-פורי/ מה זה הפאני פורי שכולם מדברים עליו?] באתר TimeOut
* [https://food.walla.co.il/recipe/653171 מתכון להכנת פאני פורי], באתר וואלה אוכל
* [https://www.hashulchan.co.il/מתכונים/פאני-פורי-כדורי-בצק/ פאני פורי: כדורי בצק מטוגנים], באתר השולחן
*[https://www.mako.co.il/food-cooking_magazine/winter/Recipe-1e0778fa891fb31006.htm מתכוני החורף של מאסטר שף: פאני פורי], באתר מאקו

== הערות שוליים ==

קטגוריה:המטבח ההודי
קטגוריה:המטבח הבנגלי
קטגוריה:חטיפים
ירדן גרזון

ירדן גרזון (נולדה ב-23 בנובמבר 2003) היא כדורסלנית ישראלית, המשחקת בעמדת הגארדית בקבוצת הנשים של מכללת אינדיאנה. נוסף על כך, היא משמשת כשחקנית נבחרת ישראל בכדורסל נשים.

== ביוגרפיה ==
גרזון נולדה וגדלה ברעננה. היא החלה לשחק כדורסל בגיל שמונה בקבוצת הקט-סל של מכבי רעננה. זכתה עם קבוצתה בגביע הילדות לעונת 2016/17. בעונת 2017/18 נבחרה לחמשיית העונה נערות א' וזכתה בדאבל של גביע ואליפות נערות ב' ונערות א'. בעונת 2018/19 נבחרה שוב לחמשיית העונה, הקבוצה הפסידה בגמר נערות א' להפועל ראשון לציון. בעונת 2020/21 הפסידה הקבוצה בגמר נערות א' להפועל ראשון לציון כאשר גרזון קולעת 37 נקודות. במקביל זכתה עם נבחרת תיכון אוסטרובסקי באליפות ליגת התיכונים לעונות 2019/20.

אחותה של ירדן, ליאור, משחקת כדורסל במכללת וילאנובה. אביה, איתן, שיחק במכבי דרום תל אביב בליגה הארצית, ואמה, רותי, שיחקה כדורסל בהפועל כפר סבא ונבחרת ישראל בכדורעף נשים.

===קבוצות בוגרות===
עונת 2019/20 בקבוצת מכבי רעננה הייתה עונתה הראשונה של גרזון בקבוצת הבוגרות. גרזון שיחקה בקבוצה עונה נוספת ובעונת 2021/20 עברה לשחק בקבוצת מכבי עירוני רמת גן. בתום העונה נרשמה למכללת אינדיאנה.

בסוף שנת 2021 חתמה גרזון עם מכללת אינדיאנה מליגה המכללות האמריקאית, ובתחילת 2023 זכתה עם הקבוצה באליפות הקונפרנס של ליגת המכללות האמריקאית. המכללה הודחה בשמינית הגמר.

בעונת 2022/23 זכתה גרזון עם מכללת אינדיאנה לסיים את העונה הסדירה במקום הראשון בליגת ה-Big10 לראשונה מזה 40 שנה<ref>עידו רקובסקי,17 מרץ, 2023. "כאן מזהים אותי בקניון. בישראל זה לא קרה". הארץ, הגיליון הראשי, עמ' 26.</ref>.

===נבחרות ישראל===
ב-2016 השתתפה עם הנבחרת באליפות אירופה עד גיל 14 בסלובניה.
ב-2017 השתתפה עם הנבחרת באליפות אירופה עד גיל 14 בסלובניה. גרזון נבחרה לחמשיית הטורניר ולמלכת הריבאונדים.
ב-2018 השתתפה עם הנבחרת באליפות אירופה דרג ב' עד גיל 16 במונטנגרו. בטורניר קלעה 17.8 נקודות לקחה 6.6 ריבואנדים וחילקה 1.8 אסיסטים בממוצע למשחק.
ב-2021 השתתפה עם הנבחרת בטורניר הצ'לנג'ר עד גיל 20. בטורניר קלעה 19.2 נקודות לקחה 9.4 ריבאונדים וחילקה 2 אססיסטים בממוצע למשחק.
בנובמבר 2021 רשמה את הופעת הבכורה שלה בנבחרת ישראל בכדורסל נשים במשחק מול נבחרת לטביה. בקיץ 2022 השתתפה עם הנבחרת באליפות אירופה דרג ב' עד גיל 20. בתום האליפות הנבחרת עלתה לדרג א מהמקום השלישי. גרזון קלעה 20 נקודות לקחה 7.2 ריבאונדים וחילקה 3.8 אססיסטים בממוצע למשחק. דורגה במקום הראשון מבין כל השחקניות בטורניר מבחינת נקודות מדד למשחק.

==קישורים חיצוניים==

* [http://www.wbl.co.il/player.asp?PlayerId=656 פרופיל השחקנית] באתר מנהלת ליגת העל בכדורסל נשים
* 
* 

== הערות שוליים ==

קטגוריה:כדורסלניות מכבי עירוני רמת גן
קטגוריה:כדורסלניות נבחרת ישראל
קטגוריה:ישראליות שנולדו ב-2003
קטגוריה:ישראלים שנולדו ב-2003
מרים אלמעאדיד

מרים אלמעאדיד ( באנגלית: Mariam Al Maadeed, או AlMa'adeed; בערבית: مريم المعاضيد ) היא פרופסור לפיזיקה ומדעי החומרים באוניברסיטת קטר.<ref name=":1"></ref><ref name=":10"></ref> <ref></ref>

== ביוגרפיה ==
מרים היא בת לשבט אלמעאדיד שבקטר. בשנת 2001 הוסמכה לפרופסור בתחום חומרים מורכבים מטעם אוניברסיטת אלכסנדריה, מצרים.<ref name=":1" /> משנת 2016 כיהנה בתפקיד סגנית נשיא אוניברסיטת קטר למחקר ולימודים מתקדמים. אלמעאדיד הייתה מנהלת המרכז לחומרים מתקדמים (CAM),<ref name=":9"></ref> ומייסדת התכנית ללימודי התואר השני במדעים וטכנולוגיות של החומרים, באוניברסיטת קטר.<ref name=":0"></ref> המחקר שמרים אלמעאדיד ביצעה היה בתחום אפיון ומבנה פולימרים, ננו מרוכבים וטכניקות ננוטכנולוגיות.<ref name=":3"></ref> מרים פועלת כיועצת לתעשיינים, שרי ממשלה ובעלי עניין בתחומי התמחותה. <ref></ref>

== חברות בוועדות מערכת ==
* מייסדת, עורכת ראשית ושותפה במגזין Emergent Materials ( Springer ). <ref></ref>
* חברה בוועדת מועצת המחקר, ועדת איכות וניהול וועדת רפורמות חדשות.
* מובילה ראשית של עורכים מתארחים בז'ורנאל: <ref></ref> International Journal of Polymer Science Modification Surface of Polymer Nano Composite Materials: Techniques, Characterization, and Applications, 2016.

== פרסים וכבוד ==
* פרס חונכות ומצוינות במנהיגות נשים (LEWA). <ref></ref>
* AL-Bairaq - פסגת החדשנות העולמית לחינוך (WISE), 2015. <ref></ref>
* Gulf Petrochemicals & Chemicals Association (GPCA) פרס המצוינות בפלסטיק לשנת 2014.<ref name=":0" /> <ref></ref>
* פרס המדינה להערכה ותמריץ למדע 2014. <ref></ref> <ref></ref>
* פרס שירות מצטיין של הפקולטה. - אוניברסיטת קטר, 2013–2014.<ref name=":2"></ref>
* פרס עידוד של מדינת קטר בפיזיקה (2010–2011).<ref name=":0" />
* פרס שירות מצטיין לפקולטה – פרס מיוחד - אוניברסיטת קטר (2011–2012).<ref name=":2" />

== פטנטים ==
* חומרים פולימרים מחוזקים מפלסטיק ממוחזר.<ref name=":6"></ref><ref name=":7"></ref>
* שיטות לייצור גרפן.<ref name=":8"></ref>

== ספרים ==
פרופסור מרים אלמעאדיד פרסמה למעלה מ־200 מאמרים בתחום מחקרה. בהמשך רשימה חלקית של ספריה.
# רכיבים אלקטרוניים גמישים ונמתחים, מחברים: Ponnamma, D., Sadasivuni, KK, Wan, C., Thomas, S., עורכים: Al-Ali AlMa'adeed, Mariam (Ed.), 2015,
# ביופולימרים מרוכבים באלקטרוניקה, מחברים: קישור קומאר סדאסיווני, ג'ון-ג'ון קביבהאן, דיפלקשמי פונמה, מריאם עלי SA Al-Maadeed, Jaehwan Kim, הדפס, אלקטרוני
# תרכובות וחומרים של פוליאולפין, יישומים בסיסיים ותעשייתיים,<ref name=":11"></ref> עורכים: Mariam AlMaadeed, Igor Krupa, Springer.ISBN&nbsp;978-3-319-25980-2
# מדע פולימרים ויישומים חדשניים: חומרים, טכניקות ופיתוחים עתידיים. עורכים: Mariam AlMaadeed, Deepalekshmi Ponnamma, Marcelo Carignano. Elsevier.ISBN&nbsp;9780128168080 . <ref></ref> <ref></ref>

== ראו גם ==
* קטר (מדינה)
* אוניברסיטת קטר

 

== קישורים חיצוניים ==

* 
* [http://www.qu.edu.qa/research/about/welcome-message ביוגרפיה ומסר מטעם מרים אלמעאדיד סגנית נשיא האוניברסיטה למחקר באוניברסיטת קטר]

== הערות שוליים ==

קטגוריה:בוגרי אוניברסיטאות ומכללות בקטר
קטגוריה:בוגרי אוניברסיטאות במצרים
קטר
קטגוריה:דוחה
עיקול הקרפטים

טקסט=מפת הקרפטים המזרחיים עם עיקול הקרפטים ברומניה
עיקול הקרפטים
עיקול הקרפטים (ברומנית: Carpații de Curbură, בהונגרית: Kárpátkanyar) הוא הקבוצה הדרומית של הרי הקרפטים המזרחיים. באזור זה הרי הקרפטים מגיעים לעיקול הגדול ביותר לאורך פריסתם.

==מיקום גאוגרפי==
עיקול הקרפטים גובל בצפון בבקעת בראשוב (Depresiunea Brașovului), בדרום - בגבעות של עיקול תת-הקרפטים (Subcarpații Curburii) ובמערב - בעמק פראחובה
פסגותיהם מכוונות בכיוון מזרח -מערב ומורכבות מפליש בלבד. הן שולחות דורבנים בגבעות עיקול התת-קרפטים.
עיקול הקרפטים והתת-קרפטים מתרוממים בין עמק הטרוטוש ומעבר אויטוז בצפון ועמק סלניקול בוזאולוי בדרום. גבעות התת-קרפטים מגיעות לגובה ממוצע של 800–900 מ' ויש להן רכסים מקבילים -מגורה אודובשט (Măgura Odobești) המפרידים בין שתי בקעות גאולוגיות.
הקרפטים המזרחיים מחולקים ל:הקרפטים של מרמורש ובוקובינה בצפון, הקרפטים של מולדובה ומזרח טרנסילבניה - במרכז - ועיקול הקרפטים בדרום.

בפנים ההרים נמצאת הבקעה התוך- הררית הרחבה ביותר ברומניה, בקעת בראשוב
הגבהים המרביים הם במסיב צ'וקאש - פסגת צ'וקאש - 1954 מ'. מדובר בהרים צעירים שקמו בימי היווצרות (אורונגנסיס) של האלפים .
יש בעיקול הקרפטים עמקים ובקעות מקוטעות.
מבחינה גאוגרפית שייכים עיקול הקרפטים והתת-קרפטים להרי הקרפטים המזרחיים החיצוניים.
מראה מהרי צ'וקאש, מחוז פראחובה ברומניה. ניתן לראות סלעי הגיר האופיינים של הפסגה

==פסגות ההרים==
פסגת פנטלאו
הרי צ'וקאש
*הרי וראנצ'ה (Munții Vrancei בהונגרית: - הרי שלושת הכיסאות המושלגים Háromszékihavasok)
**הרי ברצקו או ברצקו-איוטוז (בהונגרית: Bereckihegység)
**הרי זבוינה פרומואסה (Zboina frumoasă - זבוינה היפה)
**הרי זבוינה ניאגרה (Zboina neagră -זבוינה השחורה)
**הרי פורו (Furu)
**הרי קוזה (Coza)
*הרי אנטורסורי (Munții Întorsurii Buzăului - הרי העיקול או Clăbucetul Întorsurii) -(בהונגרית: Bodzaforduloi hegyek)
*הרי באיו או גרבובה
*הרי בוזאו (Munții Buzăului)
**המסיב פנטלאו (Masivul Penteleu)
**הרי טטארו (Munții Tătaru)
**הרי פודו קאלולוי (Munții Podu Calului -הרי "גשר הסוס")
**המסיב איוונצו (Masivul Ivănețu)
**הרי סיריו (Munții Siriu)
*הרי בראשוב (Munții Brașovului)
**הרי צ'וקאש (Munții Ciucaș - בהונגרית:Csukás-hegység)
**הרי ברסה (Munții Bârsei - בהונגרית:Barcasági-hegyek)
***המסיב פיאטרה מארה ( Masivul Piatra Mare =מסיב "האבן הגדולה" - בהונגרית:Nagykőhavas)
***המסיב פוסטווארול (Masivul Postăvarul - בהונגרית: Keresztényhavas הר הנוצרי)
**הרי גרבובה (Munții Gârbova) - בהונגרית:Baj-hegység
**הרי גרוהוטיש ( Munții Grohotiș) בהונגרית: Grohotisz-hegység
* עיקול תת-הקרפטים (Subcarpații Curburii), בהונגרית:Kárpátkanyar-Szubkárpátok

החלק הפנימי של הקרפטים המזרחיים נחשבים גם הם חלק מעיקול הקרפטים:
*הרי פרשאן (Munții Perșani), בהונגרית:Persányi-hegység
*הרי בודוק-האראולט (Munții Bodoc–Baraolt) - Bodoki–Baróti-hegyvidék
**המסיב צ'ומאטו - פוטורוסו, בתרגום:"חולה הדבר- המסריח")-בהונגרית: Csomád-hegység
**הרי טוריה (Munții Turiei), בהונגרית:Torjai-hegység
**הרי בודוק (Munții Bodoc), בהונגרית: Bodoki-hegység
**הרי באראולט (Munții Baraolt) - Baróti-hegység

== בקעות ==
*בקעת בראשוב Depresiunea Brașovului
*בקעת אנטורסורה בוזאולוי Depresiunea Întorsura Buzăului

== ראו גם ==
* הרי הקרפטים

== קישורים חיצוניים ==

קטגוריה:רומניה: גאוגרפיה
קטגוריה:הרי הקרפטים
אינטרלוד (סרט, 1957)

אינטרלוד (באנגלית: Interlude) הוא סרט קולנוע אמריקאי מסוגת דרמה רומנטית משנת 1957 בבימויו של דאגלס סירק, עם ג'ון אליסון ורוסאנו בראצי בתפקידים הראשיים.

זאת דוגמה למלודרמות הקולנועיות של סירק שזכו להצלחה בשנות ה-50 שזכו להצלחה מסחרית גדולה כשיצר מלודרמות קולנועיות כמו: "חיקוי לחיים", "כל שהשמים מרשים", "נכתב ברוח", "השיגעון הנפלא" ועוד. העלילה בסרטים מסוג זה בדרך כלל סובבת סביב מכשול המונע בעד שני אנשים מלממש את אהבתם ועוקבת אחר בעיות שונות במערכת היחסים ביניהם.

בעוד שסרטים אלו זכו בזמן אמת לביקורות שליליות מצד המבקרים, שתפסו אותם כ"נשיים מדי" וסנטימנטליים, כיום במאי קולנוע, מבקרים וחוקרי קולנוע מחשיבים אותם ליצירות מופת.

== תקציר העלילה ==
הלן בנינג (ג'ון אליסון) מגיעה מפנסילבניה למינכן שם קבלה עבודה במרכז תרבות אמריקאי בשם "בית אמריקה". שאיפתה היא לעשות הפסקה (אינטרלוד) בחייה ולהתנסות לתקופה קצרה בניסיון חדש ואולי באהבה חדשה.

בשדה התעופה היא פוגשת בד"ר מורלי דיואר (קית' אנדס), רופא אמריקאי צעיר שמכיר את משפחתה ומתחיל לחזר אחריה אך היא אינה מעוניינת בו.

מנהלת המרכז פרו סבינס (ג'יין ווייט) מארגנת קונצרט של המרכז עם התזמורת הסימפונית המקומית עליה מנצח טוניו פישר (רוסאנו בראצי). הן מגיעות לחזרת התזמורת וטוניו מנצח על התזמורת אך לפתע מקבל הודעה דחופה להגיע לביתו והוא עוזב את המקום במהירות ולא מתייחס להלן ולפרו.

הלן מגלה את כתובתו של טוניו ומגיעה לשם. טוניו גר בארמון של הרוזנת אירנה ריינהרד (פרנסואז רוסליי). היא מוצאת את טוניו מנגן לפני אישה מסוימת והוא פוטר אותה בהבטחה שהקונצרט יתקיים במועדו.

הם נפגשים אחר כך בנשף וטוניו מתרכך, מבקש סליחה ומתחיל לחזר אחריה. הוא לוקח אותה לזלצבורג לבקר בבית הולדתו של מוצרט ואחר כך לבית הקיט שלו שם מתהדקת אהבתם.

המשבר קורה כשהיא מגלה שהוא נשוי לרני (מריאן קוך) שזאת האישה שפגשה בביתו. היא רוצה לנתק את קשריהם אבל טוניו מגלה לה שאשתו סובלת ממחלת נפש שמתבטאת בתקופות של דיכאון והתפרצויות וכי הרופאים אובדי עצות בקשר לטיפול.

הלן מגיעה לבית הרוזנת ורני מבקשת מהלן לא לנתק אותה מבעלה. הרוזנת שהיא דודתה של רני תומכת שתישאר למען בריאותו הנפשית של טוניו. רני בורחת לאגם ומנסה להתאבד בטביעה. הלן מצילה אותה ומתקשרת לד"ר מורלי דיואר לטפל בה. הוא מטפל ברני והיא מתאוששת.

הלן מודיעה לטוניו כי לטובת שניהם היא חוזרת לארצות הברית והם נפרדים בכאב.

==צוות השחקנים==
{| class="wikitable"
|-
!שם השחקן/ית
!שם הדמות
!הערות
|-
|ג'ון אליסון
|הלן בנינג
|
|-
|רוסאנו בראצי
|טוניו פישר
|
|-
|מריאן קוך
|רני פישר
|
|-
|קית' אנדס
|מורלי דיואר
|רופא
|-
|פרנסואז רוסיי
|אירנה ריינהרד
|רוזנת
|-
|ג'יין ווייט
|פרו סבינס
|
|}

==קישורים חיצוניים==

* [https://www.youtube.com/watch?v=JyPj-lIB0S8 קדימון לאינטרלוד] באתר יוטיוב
* [https://www.tcm.com/tcmdb/title/79298/interlude#overview אינטרלוד], באתר יוטיוב
* [https://www.tcm.com/tcmdb/title/79298/interlude#overview אינטרלוד], באתר TCM
* [https://www.youtube.com/watch?v=skics1ZzZvU הפסקול של אינטרלוד], באתר יוטיוב

קטגוריה:סרטי 1957
קטגוריה:סרטים באנגלית
קטגוריה:סרטי דרמה רומנטית
קטגוריה:סרטים אמריקאיים מבוססי ספרים
AppLovin

AppLovin (באנגלית: Applovin Corporation) היא חברה אמריקאית העוסקת בתחום הטכנולוגי של התקשורת סלולרית. היא פועלת ממטה בפאלו אלטו בה הוקמה בשנת 2012. החברה מאפשרת למפתחי משחקים שונים לנצל את הטכנולוגיה שלה לפיתוח, ניתוח ופרסום משחקי מחשב לסמרטפונים ומכשירים ניידים נוספים.

==היסטוריה==
החברה הוקמה ב-2012 על ידי מספר יזמים. בשנת 2014 היא הצליחה לגייס 40 מיליון דולר והחלה לפעול באופן מסחרי. בין לקוחותיה הראשונים היה "ספוטיפיי". באותה שנה נרכשה חברה גרמנית Moboqo.

בספטמבר 2016 סוכם עקרונית שהחברה תירכש על ידי חברה סינית Orient Hontai Capital תמורת מיליארד וחצי דולר. בסופו של דבר הסיכום לא מומש.

ביולי 2018 החברה הקימה Lion Studios שפועלת מול מפתחי משחקי וידאו לסמרטפונים ומקדמת את תוצרתם. בשנת 2019 נרכשה חברה SafeDK שמפתחת אפליקציות.

בפברואר 2020 נרכשו עוד מספר חברות מפתחות לרבות Geewa הצ'כית שפיתחה את המשחק Smashing four. בשנת 2020 האתר Pocket Gamer דירג את החברה בין 50 מפתחה משחקי סמרטפונים הגדולים והציב אותם במקום ה-20.

באפריל 2021 חברת AppLovin הפכה לחברה ציבורית לפי שווי שוק של 24 מיליארד דולר.

==קישורים חיצוניים==
* 

* [https://www.themarker.com/markets/.premium-1.10218023 דברי טיראן רוטמן על חברת AppLovin]

==הערות שוליים==

קטגוריה:חברות טכנולוגיה
קטגוריה:חברות אמריקאיות
קטגוריה:ארצות הברית: חברות שהוקמו ב-2012
פורי (מאכל)

פורי (בהינדי: पूड़ी; באנגלית: Puri) הוא לחם הודי המטוגן בשמן עמוק, עשוי מקמח חיטה מלא ונפוץ במדינות תת-היבשת ההודית.

שם הלחם נגזר מהמילה הסנסקריטית פוריקה (पूरिका) שפירושה מלא<ref></ref>.

הלחם נחשב למאכל רחוב ובדרך כלל אוכלים אותו כארוחת בוקר או חטיף ונהוג להגיש אותו לצד קארי מלוח, פורי בהאג'י או מנות מתוקות.

לחם הפורי עשוי מקמח חיטה מלאה בשם אטה, אך אינו מכיל שמרים ולעיתים מגישים אותו בטקסים דתיים יחד עם אוכל צמחוני<ref></ref>.

== גרסאות ==
ללחם הפורי גרסאות שונות ומלבד הגרסה הבסיסית קיימות גם גרסאות נוספות:
* באהטורה (Bhatoora): לחם גדול פי שלשה מהפורי הרגיל ומוגש עם תבשיל חומוס חריף שנקרא צ'ולה (Chole)<ref></ref><ref></ref>.
* טונקה פורי (Thunka Puri): גרסה הנפוצה באזור אודישה (Odisha) ומוגש לצד כופתאות קארי בשם צ'אנה טרקארי (Chhena Tarkari)<ref></ref>.
* בדווי (Bedvi): לחם מלוח וקשה יותר מהפורי הרגיל ונהוג למלא אותו בעדשים.
* לוסי (Luchi): לחם מטוגן המוגש בליווי תפוחי אדמה או חצילים מטוגנים.
* פאני פורי (Pani Puri): מיני פורי חלול ועגול ככדור, המטוגן בשמן עמוק וממולא ברוטב אימלי פאני, צ'אטני, תמרהינדי, אבקת צ'ילי, צ'אט מסאלה, מחית תפוחי אדמה, בצל וחומוס.
* סב פורי (Sev Puri): דיסקיות מטוגנות שעליהן שמים תבלינים, ירקות ועשבי תיבול.

== קישורים חיצוניים ==

* 
* 
* [https://www.bishulim.co.il/מתכון/לחם-מטוגן-בסגנון-הודי-פורי מתכון לחם מטוגן בסגנון הודי (פורי)], באתר בישולים מבית אסם

== הערות שוליים ==

קטגוריה:המטבח הפקיסטני
קטגוריה:המטבח הצמחוני
קטגוריה:המטבח ההודי
קטגוריה:המטבח הבנגלי
קטגוריה:לחם
ג'רג' ראושר

ג'רג' ראושר (בהונגרית: Rauscher György; דורוג, 29 באפריל 1902 – קומארום, 3 באוקטובר 1930) היה צייר יהודי-הונגרי.

== ביוגרפיה ==
ג'רג' ראושר נולד במשפחה יהודית ובגיל שנה עבר עם משפחתו לקומארום, שם אביו היה רופא נפתי. הוא החל את לימודי האמנות שלו בתיכון כתלמידו של קארוי הארמוש. מאוחר יותר למד באקדמיה לאמנויות יפות (וינה) (Akademie der bildenden Künste Wien) ולאחר מכן גם באוניברסיטה ההונגרית לאמנויות יפות, בהנחייתו של פרופסור אישטוואן רטי. בשנים 1925–1926 יצא למסעות לימוד לפריז, פירנצה, וינה ומינכן. אמנותו התאפיינה בצורות סגורות, פלסטיות וקווי מתאר חדים.

בשנת 1927 עבר לברלין, שם לקח חלק פעיל בחיי האמנות, והשיג הצלחה כמאייר וכצייר דיוקנאות. דיוקנותיהם של מרלן דיטריך ושל ליליאן הארווי (Lilian Harvey) פרי מכחולו התפרסמו במיוחד. הוא הציג בברנו באותה שנה. סגנונו הושפע מאוד מהאר דקו. מ-1928 עד 1930 התגורר בברלין ובניס ולאחר מכן שכר סטודיו בפריז. למרות שהותו הארוכה בחו"ל שמר על קשר הדוק עם בודפשט, וחופשותיו בקומארום תמיד היוו עבורו השראה אמנותית רצינית.

ראושר סבל ממחלת ריאות חמורה וחיפש מרפה בהרי הטטרה ב-1930. כשמצבו הפך לחסר תקווה, אמו לקחה אותו הביתה לקומארום לימיו האחרונים שם בחיק המשפחה.

== הערכתו כאמן ==
במהלך חייו הקצרים יצר ראושר הרבה, והותיר כ-200 ציורים וגרפיקה. כמה מיצירותיו מוצגות ב"מוזיאון ג'רג' קלפקה" בקומארום. יצירותיו, במיוחד דיוקנאותיו, שצוירו בסגנון האישי האופייני לו, תורמות תרומה חשובה לאמנות האוניברסלית. בעיר דורוג פרס אמנות על שמו (מדליית הנצחה ג'רג' ראושר). בתור הצייר ההונגרי הראשון שצייר תמונות ריאליסטיות, בסגנונו האישי הייחודי, לעבודותיו של ג'רג' ראושר יש משמעות רבה בתולדות האמנות.

== גלריית תמונות ==
<gallery class="center" widths="150" heights="180">
קובץ:Rauscher - Great mustache.jpg|השפם הגדול
קובץ:György Rauscher - Around the table.jpg|מסביב לשולחן
קובץ:György Rauscher - Man in suit with cactus.jpg|גבר בחליפה עם קקטוס
קובץ:Rauscher Portrait of Hanna Honthy.jpg|דיוקן של האנה הונטי 
</gallery>

== לקריאה נוספת ==
* ג'רג' ראושר באתר האינטרנט: https://web.archive.org/web/20130405024730/http://gyorgyrauscher.com/
* יודית שוימאר - לאיוש קובאץ': לקסיקון דורוג - 2008 .
* אמשה סאמאדו 2019: ג'רג' ראושר - הצייר של האובייקטיביות החדשה והעולם האבירי. קומארום.

==קישורים חיצוניים==

קטגוריה:ציירים יהודים הונגרים
קטגוריה:ציירים הונגרים
קטגוריה:בוגרי האוניברסיטה ההונגרית לאמנויות יפות
קטגוריה:הונגרים שנולדו ב-1902
קטגוריה:הונגרים שנפטרו ב-1930
דורוג

דורוג () היא עיירה קטנה בחבל מרכז טרנסדנוביה, בצפון הונגריה, בקרבת העיר אסטרגום והגבול עם סלובקיה. היא שוכנת במרחק 38 קילומטרים מהרובע המרכזי (בלווארוש) בבודפשט.

== אטימולוגיה ==
שם העיירה, דורוג, מגיע מהמילה הסלאבית הבלתי פורמלית "drugъ" (דרוג), שמשמעותה "אח", חבר או פרטנר.<ref></ref><ref></ref>

== היסטוריה ==
העמק שבין הרי פיליש להרי גרצ'ה מיושב כבר מהתקופה הנאוליתית. דרך צבאית רומאית שמובילה מערבה מבודפשט (אקווינקום) עברה בדורוג. כשמלך הונגריה ישב באסטרגום במהלך המאה ה-11 והמאה ה-12, דורוג הייתה מקום מושבם של טבחיו. שם המקום, דורוג, הופיע לראשונה בתיעוד משנת 1181.

היישוב שהתקיים בדורוג הושמד בפלישה העות'מאנית להונגריה במהלך המאה ה-16, והוא נשאר לא מיושב עד שנת 1649, בה יישבו אותו גרמנים, אליהם הצטרפו הונגרים מאוחר יותר.

במהלך המאה ה-18 חזרה דורוג לשגשג, דבר שהתגבר במהלך המאה ה-19 בעקבות פונדק ששכן בה, על תוואי שבין בודה לווינה. ב-1900 היו בדורוג 1966 תושבים, מהם 1,369 גרמנים, 477 הונגרים ו-55 סלובקים. במהלך השלטון הקומוניסטי התהפך המאזן הדמוגרפי בעיר והיא הפכה לעיר הונגרית, בעקבות גירוש הגרמנים מהעיר לאחר מלחמת העולם השנייה.

הרחוב הראשי בעיר שופץ בשנת 2006 והוקמה בעיר תחנת רכבת שמהווה חלק מהרכבת הפרברית שמתחילה בניוגטי פאייאודבר בבודפשט ומסתיימת באסטרגום.

בעיר התקיימה קהילה יהודית.

== ילידי המקום ==
* ג'רג' ראושר (בהונגרית: Rauscher György; דורוג, 29 באפריל 1902 – קומארום, 3 באוקטובר 1930) היה צייר יהודי-הונגרי.

== ערים תאומות ==
הערים התאומות של דורוג הן:<ref></ref>
* 
* 
* 
* 

== קישורים חיצוניים ==

* 
* [https://web.archive.org/web/20071001082036/http://www.terkepcentrum.hu/index.asp?go=mapszarvashu2&sx=520&sy=400&ex=2863%2C53846153846&ey=1782%2C44&tertip=szarvashu2&p2.x=329&p2.y=201%2F דורוג על המפה]

== הערות שוליים ==

קטגוריה:הונגריה: ערים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
אנדרו גולד

אנדרו גולד (באנגלית: Andrew Maurice Gold; 2 באוגוסט 1951, ברבנק – 3 ביוני 2021, לוס אנג'לס) היה זמר-יוצר, מוזיקאי ומפיק אמריקאי.

== קורות חיים ==
אנדרו גולד נולד ב-2 באוגוסט 1951 בברבנק שבקליפורניה למשפחת מוזיקאים. אמו מארני ניקסון הייתה זמרת. אביו ארנסט גולד היה יהודי יליד אוסטריה שנמלט עם משפחתו לארצות הברית בשנות ה-30 של המאה ה-20.

אנדרו גולד החל לכתוב שירים כבר בגיל 13. בגיל 16 בהיותו באנגליה הוא הקים להקה בבית הספר.

בשנות ה-70 של המאה ה-20 הוא היה חבר בלהקת Bryndle שפעלה בלוס אנג'לס. בשנת 1974 הוא עבד על האלבום של לינדה רונסטאדט. לאור ההצלחה שיתוף פעולה זה נמשך לאלבומים נוספים של הזמרת.

בשנת 1975 יצא האלבום הראשון של גולד. האלבום השני What's Wrong with This Picture? יצא בשנת 1976. שיר מאלבום זה הגיע למקום ה-7 בבילבורד הוט 100. השיר Never Let Her Slip Away מהאלבום השלישי שיצא בשנת 1977 הגיע למקום החמישי במצעד הסינגלים הבריטי.

בשנת 1983, יחד עם גרהאם גולדמן, הקים גולד את להקת Wax שפעלה במשך חמש שנים. שירי הלהקה זכו להצלחה בבריטניה.

בשנת 1989 גולד ניגן באלבום של שר "Heart of Stone". בתחילת שנות ה-90 של המאה ה-20 להקתו Bryndle התאחדה והוציאה אלבום חדש.

השיר "Spooky Scary Skeletons" של גולד זכה להצלחה רבה והגיע ל-350 מיליון צפיות ביוטיוב.

לאנדרו גולד חלה בסרטן הכליה והוא נפטר מהמחלה ב-3 ביוני 2011.

== רשימת אלבומים ==
<div style="direction: ltr;">
* 1975: Andrew Gold
* 1976: What's Wrong with This Picture?
* 1978: All This and Heaven Too
* 1980: Whirlwind
* 1996: Halloween Howls (Andrew Gold & Friends)
* 1997: Greetings From Planet Love (The Fraternal Order of All)
* 1997: Thank You for Being a Friend: The Best of Andrew Gold
* 1998: ...Since 1951
* 1999: Warm Breezes
* 2000: The Spence Manor Suite
* 2002: Intermission
* 2008: Copy Cat</div>

==קישורים חיצוניים==
* 

* 

קטגוריה:זמרים-יוצרים אמריקאים
קטגוריה:מוזיקאים יהודים אמריקאים
קטגוריה:גיטריסטים אמריקאים
קטגוריה:אמריקאים שנולדו ב-1951
קטגוריה:אמריקאים שנפטרו ב-2011
יחסי בלארוס–עיראק

יחסי בלארוס–עיראק הם היחסים דיפלומטיים בין רפובליקת בלארוס לרפובליקת עיראק. שתי המדינות חברות בארגון המדינות הבלתי-מזדהות.

לבלארוס אין שגרירות בבגדאד, אך יש לה קונסוליה בארביל. לעיראק יש שגרירות במינסק. השגריר העיראקי האחרון בבלארוס היה היידר האדי, ששירת מיולי 2010 עד נובמבר 2015. עם תום כהונתו, לא כיהן שגריר עיראקי בבלארוס.

==היסטוריה==
נשיא בלארוס, אלכסנדר לוקשנקו, היה אחד התומכים החזקים ביותר של סדאם חוסיין. בלארוס הואשמה לא פעם בתמיכה צבאית בממשל חוסיין. לאחר מלחמת עיראק נסגרה שגרירות עיראק במינסק.

היחסים בין שתי המדינות כוננו מחדש ב-2010. באוקטובר 2013 ערך שר המסחר העיראקי ביקור במינסק, שם נפגש עם סגן שר החוץ של בלארוס ולנטין ריבקוב. הם דנו בסוגיות של הרחבת הסחר וההשקעות של חברות בלארוסיות בעיראק, וכן בשיפור היחסים הבילטרליים בכללותם.

בין 23 ל-24 באוגוסט 2014 ערך שר החוץ אולדזימיר מאקיי ביקור רשמי בעיראק. במהלך הביקור נפגש השר עם נשיא עיראק פואד מעסום, ראש הממשלה היוצאת נורי אל-מאלכי, ראש ממשלת עיראק המיועד חיידר אל-עבאדי, יו"ר הפרלמנט סלים אל-ג'בורי ובכירים עיראקים נוספים. במהלך הפגישה דנו הצדדים בסוגיות של הרחבת הקשרים הכלכליים בין שתי המדינות, וכן חיזוק הסחר וההשקעות.

ב-9 באפריל 2015, נשיא בלארוס אלכסנדר לוקשנקו נפגש עם שר החוץ העיראקי איברהים אל-ג'עפרי. הם דנו בהרחבת קשרי הסחר והכלכלה ושיתוף הפעולה הצבאי. עיראק הביעה עניין ברכישת מטוסים מבלארוס.

בחודש ינואר 2017, חברת התעופה הלאומית של עיראק "עיראקי איירווייז" פתחה ערוץ תקשורת אווירי בין בלארוס ועיראק - בין נמל התעופה הלאומי מינסק לנמל התעופה בבגדאד.

ב-7 באוגוסט 2021, בעקבות לחץ של האיחוד האירופי וארצות הברית, עיראק השעתה את כל הטיסות לבלארוס עקב זרם של מהגרים עיראקים בלתי חוקיים לאיחוד האירופי מבלארוס. ב-6 בנובמבר אותה שנה, נסגרו הקונסוליה הכללית של בלארוס בבגדאד וקונסוליית הכבוד בארביל בעקבות ההחלטה של משרד החוץ העיראקי לעצור את המספר ההולך וגדל של המהגרים המנסים לחצות את הגבול בין בלארוס לאיחוד האירופי. הסיבה לסגירת הנציגויות הדיפלומטיות של בלארוס הייתה פישוט הליכי הוויזה לאזרחים.

==שיתוף פעולה כלכלי== 
בשנת 2019 גדל מחזור הסחר בין המדינות פי 5.6 ממחזור הסחר בין המדינות בשנים קודמות.

==קישורים חיצוניים==
* [https://gov.krd/dfr-en/foreign-representation/honorary-consulate-of-the-republic-of-belarus/ אתר הקונסוליה הבלארוסית בארביל], באתר משרד החוץ הכורדי
החטיבה האווירית הראשונה (הממלכה המאוחדת)

אוגוסטה ווסטלנד אפאצ'י של החטיבה במידל וולופ.]]
החטיבה האווירית הראשונה (באנגלית: 1st Aviation Brigade) היא חטיבה אווירית של הצבא הבריטי שהוקמה ב-2020 ומורכבת בעיקר מיחידות מוסקות מזרוע האוויר.

החטיבה הוקמה באפריל 2020 והפכה למבצעית שנה לאחר מכן באפריל 2021, תהליך הבנייה ההדרגתי של החטיבה מתוכנן להסתיים ב-2023 כאשר תגיע לכוחה המלא המתוכנן. רוב יחידות החטיבה משתייכות לזרוע האוויר של הצבא והיא מהווה את עיקר הכוח של הזרוע, מפקדת החטיבה שוכנת בבסיס התעופה הצבאית מידל וולופ, המפשייר, לצד מפקדת זרוע האוויר השוכנת אף היא בבסיס.

==מבנה ויעוד==
החטיבה נמצאת בתהליך התהוות הדרגתי שאמור להסתיים במהלך 2023. זהו מבנה החטיבה נכון למאי 2021:

סיור אווירי:
* הרגימנט הראשון (AW159 ויילדקט); כולל את טייסת 659, טייסת 661 וטייסת 652.
* הרגימנט החמישי (איירוספסיאל גאזל); כולל את טייסת 651 וטייסת 665.
מטה הטיסה ווטישהאם:
:מטה הטיסה כולל את מרכיב הסיוע האווירי העיקרי של הזרוע, עם חמש טייסות המבוססות על מסוק התקיפה אוגוסטה ווסטלנד אפאצ'י (דגם ייצור מקומי של ה-AH-64 אפאצ'י של בואינג).
* הרגימנט השלישי (אוגוסטה ווסטלנד אפאצ'י); כולל את טייסת 662, טייסת 663 וטייסת 653.
* הרגימנט הרביעי (אוגוסטה ווסטלנד אפאצ'י); כולל את טייסת 656 וטייסת 664.
יחידות סיוע:
* גדוד הסיוע האווירי השביעי של חיל ההנדסה החשמלי והמכני המלכותי (חימוש ותחזוקה)
* רגימנט הארטילריה המלכותי ה-47 (הגנה אווירית)
יחידות מילואים:
* הרגימנט השישי כולל את יחידות המילואים טייסת 675, טייסת 677, טייסת 678, טייסת 679 וקבוצת האוויר המיוחדת

==ראו גם==
* זרוע האוויר של הצי המלכותי
* זרוע האוויר של הצבא (הממלכה המאוחדת)
* הרגימנט האווירי למבצעים מיוחדים ה-160
* פיקוד המסוקים המשותף

==קישורים חיצוניים==
* 

* [https://www.army.mod.uk/news-and-events/news/2020/05/army-aviation-brigade/ הקמת חטיבת האוויר הראשונה של הצבא], 5 במאי 2020, אתר הצבא הבריטי.

1
קטגוריה:הכוחות המזוינים של בריטניה: יחידות אוויריות
האוניברסיטה ההונגרית לאמנויות יפות

האוניברסיטה ההונגרית לאמנויות יפות (בהונגרית: Magyar Képzőművészeti Egyetem בקיצור MKE) היא המרכז הלאומי להשכלה גבוהה באמנויות חזותיות בהונגריה. זו אוניברסיטה ממלכתית בבודפשט ברובע השישי בשדרת אנדראשי 69–71. המוסד החינוכי נוסד בשנת 1871 כ"בית הספר המלכותי הונגרי לעיצוב ולהכשרת מורים לציור" (Magyar Királyi Mintarajztanoda és Rajztanárképezde), המוסד פעל בשם "מכללה המלכותית הונגרית לאמנויות יפות" (Magyar Királyi Képzőművészeti Főiskola) משנת 1908, ובשם "מכללה הונגרית לאמנויות יפות" משנת 1945, ובשמו הנוכחי הוא פועל משנת 2000.<ref>[https://mkogy.jogtar.hu/jogszabaly?docid=99900052.TV 1999. évi LII. törvény a felsőoktatási intézményhálózat átalakításáról, továbbá a felsőoktatásról szóló 1993. évi LXXX. törvény módosításáról, 1. § (3) bek. a) pont]</ref>

== היסטוריה ==
הצורך לארגן השכלה גבוהה בתחום האמנויות בהונגריה הפך דחוף באמצע המאה ה-19, עם התחזקות הרומנטיקה הלאומית. עד אז, אמנים הונגרים יכלו לקבל הכשרה רק באקדמיות זרות ומוסדות חינוך מחוץ לממלכת הונגריה והקמת בית ספר לאומי לאמנות הפכה לנושא חשוב יותר ויותר. ה"אגודה הלאומית ההונגרית לאמנויות יפות" שנוסדה בשנת 1861 ובתוכה קמה היוזמה וההובלה של גוסטב קלטי, צייר ומבקר אמנות. כתוצאה מכך, נפתח באוקטובר 1871, בבית שכור בטרזווארוש (רובע 6 של בודפשט דהיום) קודמתה של האוניברסיטה להכשרת אמנים ומורים לציור בשם "בית הספר המלכותי הונגרי לעיצוב ולהכשרת מורים לציור". ברטלן סקיי ופרידייש שולק היו בין המורים הראשונים של המוסד שנוהל על ידי קלטי.
בניין האוניברסיטה בפינת רחוב איזבלה
לאורך תולדות המוסד, בנוסף לרקטורים, צוות ההוראה התחזק באמנים בעלי שם בני זמנם, לא פעם יוצרים שהתהילה שלהם הייתה ידועה בחו"ל לא פחות מבית. בין השנים 1948–1991 השפיעה שיטת המשטר החד-מפלגתי על בחירת סגל המוסד.

=== רקטורים ===
בין עשרות הרקטורים של המוסד נציין רק שניים:
* פאל סיניאי מרשה הצייר המפורסם
* פאל פטזאי הפסל חסיד אומות העולם

== מבנה ארגוני ==
הבניין הראשי של האוניברסיטה ההונגרית לאמנויות יפות הוא בבודפשט ברובע השישי בשדרת אנדראשי 69–71
אולם האוניברסיטה
המחלקות הן: 
* המחלקה לציור
* המחלקה לגרפיקה
* המחלקה לאינטרמדיה 
* החוג לתורת האמנויות היפות 
* המחלקה לעיצוב חזותי
* המחלקה לרסטורציה
* החוג להכשרת מורים 
* החוג לתורת האמנות 
* החוג לאנטומיה של האמנות 
* רישום וגאומטריה 
* המחלקה לתולדות האמנות

ניתן להגיש מועמדות לקורסי האמנות הבאים:

== לקריאה נוספת ==
* Kortárs magyar művészeti lexikon. 2. köt. Budapest : Enciklopédia Kiadó, 2000. Magyar Képzőművészeti Egyetem szócikkét lásd 675. p. (לקסיקון אמנות הונגרית עכשווית. כרך 2 בודפשט :, 2000. לערך האוניברסיטה ההונגרית לאמנויות יפות, ראו עמ'. )

== קישורים חיצוניים ==

* 

* https://web.archive.org/web/20111102101223/http://www.bestofdiploma.hu/

==הערות שוליים==

קטגוריה:בודפשט: חינוך
בודפשט
קטגוריה:בתי ספר לאמנות
פרדריקסברג

פרדריקסברג (בדנית: Frederiksberg) היא עיר בפרברי קופנהגן שבדנמרק. היא מהווה מובלעת בתוך שטחי העיר קופנהגן.

==היסטוריה==
היסטוריית העיר החלה בשנת 1651 כאשר פרדריק השלישי, מלך דנמרק נתן אישור לאיכרים דנים והולנדים להתיישב באזור. עסקי החקלאות לא היו מוצלחים ולאחר שרפה גדולה בשנת 1697 תושבים עזבו את האזור. בשנים 1700–1704 פרדריק הרביעי, מלך דנמרק בנה ארמון פרדריקסברג על הגבע באזור. בסביבות הגבע החלו להתיישב בעלי מלאכה וסוחרים. לאחר שבשנת 1852 בוטל איסור לבניית בנייני קבע בסביבת חומות הבירה, באזור החלה תנופת בנייה. בשנת 1900 בעיר התגוררו 80 אלף תושבים.

העיר מחוברת לבירה עם מספר תחנות של רכבת תחתית.

בין בניינים בולטים בעיר, מגדל מגורים Domus Vista בעל 30 קומות.

ארמון פרדריקסברג שנתן תחילה לעיר מאכלס כיום אקדמיה צבאית. בעיר קיים אזור תעשייה קטן שמאכלס בין היתר חברת SteelSeries.

==ערים תאומות==
* 
* 
* 
* 
* 
* 

==קישורים חיצוניים==

* 
* 

קטגוריה:דנמרק: ערים
הרפובליקה העממית של קוריאה

הרפובליקה העממית של קוריאה (PRK) (קוריאנית: 조선인민공화국) הייתה ממשלת מעבר קצרת-ימים שהוקמה לאחר כניעת האימפריה היפנית בסיומה של מלחמת העולם השנייה. הממשלה הוקמה ב-6 בספטמבר 1945, כשקוריאה חולקה לשני אזורי כיבוש: הסובייטים שלטו בצפון, והכוחות האמריקאיים שלטו בדרום. הממשלה הקוריאנית הזמנית שאפה ליישם שלטון סוציאליסטי רדיקלי, שהתבסס על ועדות עממיות . המשטר הצבאי האמריקאי הוציא את פעולות הממשלה הזמנית מחוץ לחוק ב-12 בדצמבר, בעוד שבצפון המנהל האזרחי הסובייטי שיתף פעולה עם אידאולוגיות הרפובליקה והפך אותן לחלק מן הרפובליקה הדמוקרטית העממית של קוריאה (קוריאה הצפונית).

== היסטוריה ==
=== הקמה ===
ב-15 באוגוסט 1945, האימפריה היפנית נכנעה לבעלות הברית, מה שהוביל לסיומה של מלחמת העולם השנייה. השלטון האימפריאלי היפני ביקש שממשלה חדשה תוקם כדי להבטיח את שלומם של אזרחיהם לאחר שהכיבוש יגמר. בזמן שברית המועצות המשיכה להילחם בצ'ונגג'ין, אנדו ריוסקו, ששירת כגנרל בממשלת יפן, פנה אל הפוליטיקאי הקוריאני ליו וון-היונג במטרה שיקים ממשלה זמנית בקוריאה. בזמן שלטונו של ליו, הוקמה ועידה חדשה (CPKIׂ), ועידה שתמכה בעצמאות קוריאה. ב-28 באוגוסט 1945, הוועידה הודיעה שהיא הממשלה הזמנית בקוריאה. תשעה ימים לאחר מכן הממשלה החדשה הקימה את הרפובליקה העממית של קוריאה.

=== פירוק ===
בעקבות הקמת המשטר הצבאי של ארצות הברית בקוריאה והמנהל האזרחי הסובייטי במהלך החודשים אוגוסט וספטמבר 1945, הממשלה פורקה ב-8 בפברואר 1946.

== ראו גם ==
* היסטוריה של קוריאה
* הכיבוש היפני בקוריאה
* המנהל האזרחי הסובייטי
* המשטר הצבאי של ארצות הברית בקוריאה
* קוריאה הצפונית (הרפובליקה הדמוקרטית העממית של קוריאה)
* קוריאה הדרומית (הרפובליקה של קוריאה)

== קישורים חיצוניים ==

קטגוריה:קוריאה: היסטוריה
קטגוריה:מדינות לשעבר באסיה
קטגוריה:קוריאה הדרומית: היסטוריה
קטגוריה:מדינות וטריטוריות שהוקמו ב-1945
קטגוריה:מדינות לשעבר בתקופת המלחמה הקרה